Ak ste Vaše vozidlo dočasne odhlásili z evidencie a odovzdali na príslušnom dopravnom inšpektoráte Policajného zboru doklady vozidla a tabuľky s evidenčným číslom, nemusíte s takýmto vozidlom absolvovať pravidelnú technickú a emisnú kontrolu, ak platnosť technickej a emisnej kontroly končí počas doby, kedy je Vaše vozidlo dočasne odhlásené z evidencie. Pre opätovné prihlásenie vozidla do evidencie nie je na dopravnom inšpektoráte Policajného zboru potrebné predložiť doklad o vykonaní pravidelnej technickej a emisnej kontroly. Avšak, ak platnosť technickej alebo emisnej kontroly Vášho vozidla skončila v dobe, kedy bolo dočasne odhlásené z evidencie, je potrebné, aby ste technickú a emisnú kontrolu absolvovali najneskôr do 7 dní po opätovnom prihlásení vozidla do evidencie. Viacej informácií o podmienkach dočasného odhlásenia vozidla z evidencie nájdete na webovej stránke Ministerstva vnútra.